เรื่องร้องเรียน (การเดินทาง,ร้องเรียน) วันที่ 2023-09-07 03:47:09 — แขวงดินแดง เขตดินแดง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660035533 

ขอให้พิจารณาปรับเพิ่มจำนวนรถโดยสาร หรือเพิ่มจำนวนเที่ยวโดยสารของรถโดยสารประจำทางด่วนพิเศษ หรือบีอาร์ที (BRT) สายสาทร–ราชพฤกษ์ หรือสายช่องนนทรี–ราชพฤกษ์ กรุงเทพมหานคร เนื่องจากวันที่ 6 กันยายน 2566 เวลาประมาณ 18.19 น. ผู้ร้องไปใช้บริการรถโดยสารดังกล่าวและพบว่า บริเวณสายสาทร–ราชพฤกษ์ หรือสายช่องนนทรี–ราชพฤกษ์ "มีผู้ใช้บริการเป็นจำนวนมาก และเข้าคิวล้นทุกสถานี" (ระบุตามผู้ร้องแจ้ง) ผู้ร้องต้องการให้ "เจ้าหน้าที่ตรวจสอบเกี่ยวกับกรณีผู้โดยสารที่ล้นสถานีดังกล่าว ในช่วงเช้าตั้งแต่เวลาประมาณ 07.00 น.-09.00 น. และในช่วงเย็นเวลาประมาณ 17.00 น. -19.00 น. เพื่อจะได้ช่วยเหลือและแก้ไขเกี่ยวกับกรณีดังกล่าว นอกจากนี้ผู้ร้องแจ้งว่าเดิมรถโดยสารดังกล่าวจะวิ่งให้บริการจนถึงเวลาประมาณ 23.30 น. แต่ปัจจุบันปรับเวลาวิ่งให้บริการจนถึงเวลาประมาณ 22.00 น. เท่านั้น ซึ่งส่งผลต่อผู้ใช้บริการที่เลิกงานเวลา 22.00 น. และผู้ใช้บริการที่ทำงานภายในห้างสรรพสินค้า ทำให้ได้รับความเดือดร้อน ไม่มีรถโดยสารในการเดินทางกลับบ้าน จึงต้องการให้รถโดยสารดังกล่าววิ่งให้บริการจนถึงเวลาประมาณ 23.30 น. เช่นเดิม จากกรณีดังกล่าวผู้ร้องประสงค์ให้หน่วยงานที่เกี่ยวข้องปรับเพิ่มจำนวนรถโดยสาร หรือเพิ่มจำนวนเที่ยวโดยสารในบริเวณดังกล่าว และในทุกพื้นที่ เพื่อเป็นการอำนวยความสะดวกและช่วยเหลือประชาชนที่มาใช้บริการต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata